Wilfred Nenonen

Wilfred Nenonen (2. maaliskuuta 1880 Pietari – 25. toukokuuta 1954) oli suomalainen lennätinvirkamies ja intendentti.Billion Graves : Wilfred Nenosen hauta Hietaniemen uurnalehdossa

Ylioppilaaksi tultuaan Nenonen oli lennätinvirkamiehenä 1902–1916. Hän kävi vuonna 1912 Ruotsissa, Norjassa, Tanskassa ja Saksassa tutustumassa puhelinlaitoksiin. Nenonen perusti vuonna 1916 koneiden, työkalujen, metallien, puutavaran ja kemikaalien agentuurin ja osto- ja myyntiliikkeen Ab Pyro Oy:n ja oli sen toimitusjohtaja vuoteen 1917 saakka. Hän toimi sitten liikemiehenä ja mylly- ja sahaliikkeen harjoittajana Itä-Suomessa. Vuonna 1928 hänet valittiin Rannikkotykistörykmentti I:n rahastonhoitajaksi Suomenlinnaan.50 vuotta, Uusi Suomi, 04.03.1930, nro 61, s. 6, Kansalliskirjaston digitaaliset aineistotHistoriatietoja O-R : Pyro, Pörssitieto G. Kock Vuonna 1934 Nenonen nimitettiin Merivartiolaitoksen intendentiksi.Merivartiolaitoksen intendentiksi, Helsingin Sanomat, 02.11.1934, nro 296, s. 8, Kansalliskirjaston digitaaliset aineistot

Nenonen perusti pitkäikäisen pilalehti Tuulispään vuonna 1903 ja toimitti sen ensimmäiset numerot pilapiirtäjä Kaarlo Karin kanssa.Ari Uino: ”Pilalehtien monenkirjava sukupuu”, s. 317 teoksessa Suomen lehdistön historia 8: Yleisaikakauslehdet. Aikakauslehtien liitto & Kustannuskiila, Kuopio 1991.Tryckerierna Hufvudstadsbladet 1.12.1901, s. 5. Kansalliskirjaston digitaaliset aineistot. 

 Julkaisuja 
 Sähkömoottorit, niiden käytäntö ja laskeminen, osat 1–2; toisen osan tarkastanut Hermann Kolster. G. W. Edlund, Helsinki 1902
 Lennätintekniikka. Otava, Kuopio 1909

 Lähteet 

Luokka:Suomen suuriruhtinaskunnan virkamiehet
Luokka:Suomalaiset liikemiehet
Luokka:Suomalaiset tietokirjailijat
Luokka:Vuonna 1880 syntyneet
Luokka:Vuonna 1954 kuolleet